CELEX: 62009CN0392
Language: mt
Date: 2009-10-05 00:00:00
Title: Kawża C-392/09: Talba għal deċiżjoni preliminari mressqa mill-Baranya Megyei Bíróság (l-Ungerija) fil- 5 ta’ Ottubru 2009 — Uszodaépítő Kft. vs APEH Központi Hivatal Hatósági Főosztály

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/13
            
         Talba għal deċiżjoni preliminari mressqa mill-Baranya Megyei Bíróság (l-Ungerija) fil-5 ta’ Ottubru 2009 — Uszodaépítő Kft. vs APEH Központi Hivatal Hatósági Főosztály
   (Kawża C-392/09)
   2010/C 11/23
   Lingwa tal-kawża: L-Ungeriż
   
      Qorti tar-rinviju
   
   Baranya Megyei Bíróság
   
      Partijiet fil-kawża prinċipali
   
   
      Rikorrenti: Uszodaépítő Kft.
   
      Konvenut: APEH Központi Hivatal Hatósági Főosztály
   
      Domandi preliminari
   
   
               (1)
            
            
               Hija kompatibbli mal-Artikoli 17 u 20 tas-Sitt Direttiva (1), dispożizzjoni ta’ liġi ta’ Stat Membru, li daħlet fis-seħħ fl-1 ta’ Jannar 2008, wara li nħoloq id-dritt għal tnaqqis, u li, għall-finijiet tat-tnaqqis ta’ VAT imħallsa u ddikjarata fir-rigward ta’ provvisti ta’ oġġetti jew servizzi magħmula matul is-sena finanzjarja 2007, tirrikjedi bidla fil-kontenut tal-fatturi u l-preżentata ta’ dikjarazzjoni addizzjonali?
            
         
               (2)
            
            
               Hija kompatibbli mal-prinċipji ġenerali tad-dritt Komunitarju, u, b’mod partikolari, hija oġġettivament iġġustifikata, raġonevoli, proporzjonata u konsistenti mal-prinċipju ta’ ċertezza legali, il-miżura stipulata fl-Artikolu 269(1) tal-liġi ġdida dwar il-VAT, li skontha, jekk ir-rekwiżiti previsti f’dan l-artikolu jkunu sodisfatti, id-drittijiet u l-obbligi għandhom jiġu evalwati u applikati skont id-dispożizzjonijiet ta’ din il-liġi l-ġdida, anki meta dawn inħolqu qabel id-dħul fis-seħħ tagħha, fit-terminu ta’ preskrizzjoni?
            
         
      (1)  Is-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU L 145, p. 1.)